CELEX: 62016TA0504
Language: fi
Date: 2017-09-14 00:00:00
Title: Yhdistetyt asiat T-504/16 ja T-505/16: Unionin yleisen tuomioistuimen tuomio 14.9.2017 – Bodson ym. v. EIP (Henkilöstö — EIP:n henkilöstö — Palkkaus — Peruspalkka-asteikon vuosittainen mukautus — Laskentamenetelmä — Talous- ja finanssikriisi)

30.10.2017   
            
            
               FI
            
            
               Euroopan unionin virallinen lehti
            
            
               C 369/17
            
         Unionin yleisen tuomioistuimen tuomio 14.9.2017 – Bodson ym. v. EIP
   (Yhdistetyt asiat T-504/16 ja T-505/16) (1)
   
   ((Henkilöstö - EIP:n henkilöstö - Palkkaus - Peruspalkka-asteikon vuosittainen mukautus - Laskentamenetelmä - Talous- ja finanssikriisi))
   (2017/C 369/25)
   Oikeudenkäyntikieli: ranska
   
      Asianosaiset
   
   
      Kantajat: Jean-Pierre Bodson (Luxemburg, Luxemburg) ja 485 muuta kantajaa, joiden nimet luetellaan tuomion liitteessä (asia T-504/16) ja Esther Badiola (Luxemburg) sekä 15 muuta kantajaa, joiden nimet luetellaan tuomion liitteessä (asia T-505/16) (edustaja: asianajaja L. Levi)
   
      Vastaaja: Euroopan investointipankki (EIP) (asiamiehet: aluksi T. Gilliams ja G. Nuvoli, sitten G. Faedo ja T. Gilliams, avustajanaan asianajaja. A. Dal Ferro)
   
      Oikeudenkäynnin kohde
   
   SEUT 270 artiklaan perustuva vaatimus yhtäältä kumota helmikuun 2013 ja myöhempien kuukausien palkkalaskelmiin sisältyvät päätökset, joissa kantajiin sovelletaan EIP:n hallintoneuvoston 18.12.2012 tekemää päätöstä ja EIP:n hallituksen 29.1.2013 tekemää päätöstä, 5.2.2013 verkkoon ladattua artikkelia ja 15.2.2013 päivättyä tiedotetta, joissa henkilöstölle ilmoitettiin näiden kahden päätöksen tekemisestä, ja toisaalta velvoittaa EIP suorittamaan kantajille edellä mainittujen päätösten mukaisen palkkamäärän ja EIP:n hallintoneuvoston 22.9.2009 tekemään päätökseen perustuvan järjestelmän mukaisen palkkamäärän välisen erotuksen sekä korvauksen vahingosta, jonka kantajat väittävät kärsineensä ostovoimansa heikkenemisen ja palkkakehitykseensä liittyvän epävarmuuden vuoksi.
   
      Tuomiolauselma
   
   
               1)
            
            
               Yhtäältä Jean-Pierre Bodsonin ja muiden EIP:n henkilöstön jäsenten, joiden nimet mainitaan asiassa T-504/16 toimitetussa liitteessä, ja toisaalta Esther Badiolan ja muiden EIP:n henkilöstön jäsenten, joiden nimet mainitaan asiassa T-505/16 toimitetussa liitteessä, helmikuun 2013 ja sitä myöhempien kuukausien palkkalaskelmiin sisältyvät Euroopan investointipankin (EIP) päätökset, joissa sovelletaan EIP:n hallintoneuvoston 18.12.2012 tekemää päätöstä ja EIP:n hallituksen 29.1.2013 tekemää päätöstä, kumotaan.
            
         
               2)
            
            
               Kanteet hylätään muilta osin.
            
         
               3)
            
            
               EIP velvoitetaan korvaamaan oikeudenkäyntikulut.
            
         
      (1)  EUVL C 207, 20.7.2013. (asia on alkujaan rekisteröity Euroopan unionin virkamiestuomioistuimessa asianumerolla F-41/13, ja siirretty Euroopan unionin yleiseen tuomioistuimeen 1.9.2016).